Isroilda Navoiy "Xamsa"sining qadimiy qo‘lyozmasi namoyish etildi

2 aprel kuni O`zarxiv agentligi rahbariyati boshchiligidagi O`zbekiston delegasiyasi Isroilga tashrif buyurdi. Kecha, 3 aprel kuni tashrifning ikkinchi kunida O`zarxiv Agentligi rahbariyati boshchiligida Isroil Milliy kutubxonasida O`zbekiston tarixi Davlat muzeyi va Yaxudiylar xalqi tarixini o`rganish Markaziy arxivi rahbariyati hamda vakillari bilan hamkorlikda ishchi uchrashuv o`tkazildi.  
Isroil Milliy kutubxonasi rektori janob Shai Nitsana O`zbekiston delegasiyasini qutlab, kutubxonaga tashrif buyurilgani uchun o`z minnatdorchilik so`zlarini bildirdi.
Isroil Milliy kutubxonasi direktori o`rinbosari Nome Shexter o`z ish faoliyati to`g`risida qo`shma taqdimotini namoyish etdi hamda kutubxona saqlovidagi Islom mavzusiga doir bo`lim xakida to`xtalib o`tib, u erdagi arxiv qo`lyozmalari, alohida qimmatli noyob kolleksiyalari, yaxudiy va arab nashrlari to`g`risida ma`lumot berdi.
Kutubxona rahbariyati yangi qurilgan bino dizayni bilan delegasiya vakillarini tanishtirib, mazkur yangi bino o`z zalida 500 ga yaqin odamni sig`dirishi, turli ko`rgazmalar va konferensiyalar o`tkazishga barcha sharoitlar yaratilganligi haqida ma`lumot berdi va alohida ko`rgazma galereyasi va maxsus kolleksiyalar bilan o`rganish uchun o`quv xonalari bilan tanishtirildi.
Shuningdek, tashrif davomida delegasiya vakillari Isroil Milliy kutubxonasi va Yaxudiylar xalqi tarixini o`rganish Markaziy arxivining raqamlashtirish bo`limi faoliyati bilan tanishdi.  
Mazkur bo`limda 1 oyda 200 mingga yaqin hujjat skaner qilinadi. Hujjatlarning asl nusxalari tiff formatida saqlanadi.  
Shuningdek, delegasiya vakillari Yaxudiy xalqi tarixini o`rganish Markaziy arxivi saqlovidagi 2500 ga yaqin Islom mavzusiga oid Markaziy Osiyo va O`zbekistonga doir noyob qo`lyozmalar saqlanishi to`g`risida ma`lumot berib, undagi eng qimmatli bo`lgan Alisher Navoiy "Xamsa"sini namoyish etdilar.